## Carlos Mazón trasllada als regants que els pressupostos de 2024 assignen 16 milions d'euros per al posttransvasament Xúquer Vinalopó

*** El president ha mantingut una reunió amb la Federació de Comunitats de Regants de la Comunitat Valenciana
* Ha afirmat que la Generalitat desplegarà totes les accions legals possibles per a defendre els regants davant de les retallades d'aigua de Sánchez**

**València.**

El president de la Generalitat, Carlos Mazón, ha transmés als regants que en els pròxims pressupostos de la Generalitat s'ha destinat una assignació de 16 milions d'euros per a les obres posttransvasament del Xúquer Vinalopó, que conduirà les aigües del transvasament als punts de distribució per al consum.

En la reunió que ha mantingut amb la Federació de Comunitats de Regants de la Comunitat Valenciana (FECOREVA), ha assegurat que les obres es posaran en marxa i no ocorrerà com va fer el govern del Botànic que en 2023 no va executar ni el 2 % dels 9,9 milions d'euros per a conduccions en les zones de l'Alt Vinalopó-Monòver-el Pinós.

Carlos Mazón ha reconegut el treball indispensable que entitats com FECOREVA duen a terme per al desenvolupament del camp valencià i ha reiterat el seu compromís de posar en marxa la Mesa de l'Aigua de la Comunitat Valenciana per a poder garantir els recursos hídrics necessaris als regants de la Comunitat. Així mateix, s'ha parlat de la necessitat d'un pacte nacional de l'aigua per a aconseguir un repartiment equitatiu dels recursos en matèria d'aigua entre les comunitats autònomes.

El president Mazón ha garantit que la Generalitat desplegarà totes les accions legals possibles per a assegurar que no es produïsquen més retallades per part del govern de Sánchez que maltracta contínuament la Comunitat Valenciana en negar un recurs tan necessari i bàsic com és l'aigua.

Fecha: 02/11/2023